FFOs vedtekter § 5 pkt.B,pkt 4k) *Valgkomiteen velges på årsmøtet og består av leder, 2 medlemmer og 1 varamedlem. Leder velges for 1 år. Medlemmer velges for 2 år slik at den ene står på valg hvert år. Varamedlem velges for 1 år.*

Denne sjekklisten er ikke uttømmende, det vises også til Retningslinjer for valgkomiteen i fylkes-FFO, samt intervjuguidene.

**Sjekkliste for valgkomiteen i FFO fylker og kommuner:**

* Har valgkomiteen kunnskap om hvem som står på valg i styret?
* Har valgkomiteen sørget for at det er sendt ut brev i god tid til medlemsorganisasjonene med en gitt frist for tilbakemelding med forslag til kandidater?
* Har valgkomiteen oversikt over valgperioden til foreslåtte kandidater jfr. 10 års regelen?
* Har valgkomiteen nok kunnskap om kandidatene til å sikre:
	+ En bredde av kompetanse både interessepolitisk og organisatorisk i det nye styret?
	+ At det er representanter fra både små og store medlemsorganisasjoner der det er mulig?
	+ At det er en kontinuitet i styret?
	+ At det er en geografisk fordeling av representanter til nytt styre?
* Har valgkomiteen en kunnskap om at de foreslåtte kandidatene er godkjent av egen organisasjon?
* Har valgkomiteen en beredskap på å sikre at kandidaten er godkjent av egen organisasjon dersom det kommer som et benkeforslag på årsmøtet?
* Har valgkomiteen gjort klart for de foreslåtte kandidater hvilke oppgaver og rolle de evt går inn i?
* Har valgkomiteen en ferdig innstilling som sendes ut til årsmøtedeltagerne innen 14 dager på forhånd?

*Se også FFOs vedtekter: § 7 pkt. B)*

*Rev. Aug.2018 bkb*